অর্কুট
অর্কুট একটি ইন্টারনেট ভিত্তিক সামাজিক নেটওয়ার্ক পরিসেবা যেটি পরিচালনা করে থাকে বিখ্যাত সার্চ ইঞ্জিন নির্মাতা গুগল। গুগলের একজন কর্মী অর্কুটের নামে ওয়েবসাইটটির নাম রাখা হয়েছে অর্কুট। নতুন বন্ধুর সাথে পরিচয় এবং পুরনো সম্পর্ক বজায় রাখার উদ্দেশ্যেই মূলত অর্কুটের জন্ম হয়েছে। ইন্টারনেটের অন্যান্য একই ধরনের ওয়েবসাইট Friendster এবং MySpace এর মত হলেও অর্কুট সহজে কয়েকজন ব্যবহারকারী নিয়ে নিজস্ব কমিউনিটি তৈরির সুবিধা দেয়। প্রথম দিকে কেবল পরিচিত জনের কাছ থেকে নিমন্ত্রণের মাধ্যমে অর্কুটে নিবন্ধন করা যেত। ২০০৬ সালের অক্টোবর মাস থেকে অর্কুট কোন নিমন্ত্রণ ছাড়াই অ্যাকাউন্ট খোলার সুবিধা প্রদান করতে শুরু করেছে। ২০০৭ সালে এপ্রিল থেকে অর্কুট তার কমিউনিটিতে ভোট প্রদানের ব্যবস্থা চালু করেছে। ২০১৪ সালে গুগল অর্কুট সেবা বন্ধের ঘোষণা দেয়।